Joan Jordán

Joan Jordán Moreno (s. 6. heinäkuuta 1994 Regencós, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan keskikenttäpelaaja.

 Seurajoukkueura 
Jordán liittyi barcelonalaisseura Espanyolin junioriakatemiaan vuonna 2011. Hän pelasi ensimmäisen ottelunsa seuran reservijoukkueessa kaudella 2012–2013, joka pelasi maan kolmanneksi korkeimmalla sarjatasolla Segunda División B:ssä.Joan Jordán, presente y futuro del Espanyol Vavel. Viitattu 28.8.2019. 

21. elokuuta 2014 Jordán teki viisivuotisen sopimuksen seuran kanssa ja hänet nostettiin samalla edustusjoukkueen kokoonpanoon.Renovació de Joan Jordán RCD Espanyol. Viitattu 28.8.2019.  Yhdeksän päivää myöhemmin hän pelasi ensimmäisen ottelunsa edustusjoukkueessa kotikentällä Sevillaa vastaan.El Sevilla impone su oficio ante el Espanyol Marca. Viitattu 28.8.2019. 

Jordán teki ensimmäisen maalinsa 10. tammikuuta 2016 ottelussa Eibaria vastaan.Histórico Eibar vía Japón Marca. Viitattu 28.8.2019.  26. heinäkuuta 2016 hän siirtyi kauden kestävällä lainasopimuksella Real Valladolidiin, joka pelasi yhtä sarjaporrasta alempana Segunda Divisiónissa.El Pucela se hace con la cesión de Joan Jordán Real Valladolid. Viitattu 28.8.2019. 

13. heinäkuuta 2017 hän teki kolmivuotisen sopimuksen Eibarin kanssa ja hänestä maksettiin 1 miljoonan euron siirtokorvaus.Joan Jordán jugará en SD Eibar hasta 2020 SD Eibar. Viitattu 28.8.2019.  Ensimmäisellä kaudellaan hän onnistui maalinteossa yhteensä kuusi kertaa ja antoi neljä maaliin johtanutta syöttöä.La metamorfosis de Joan Jordán  Soccer City. Viitattu 28.8.2019. 

27. kesäkuuta 2019 Jordán allekirjoitti nelivuotisen sopimuksen Sevillan kanssa ja hänestä maksettiin 14 miljoonan euron siirtokorvaus.Joan Jordán, tercer refuerzo del Sevilla FC 19/20 Sevilla FC. Viitattu 28.8.2019. 

 Lähteet 

 Aiheesta muualla 

 Joan Jordánin tilastot BDFutbol-sivustolla 
 Joan Jordánin tilastot Soccerway-sivustolla 

Luokka:Espanjalaiset jalkapalloilijat
Luokka:Vuonna 1994 syntyneet
Luokka:Elävät henkilöt